b'\n_START_ARTICLE_\nMeshrano Jirga\n_START_PARAGRAPH_\nMeshrano Jirga (pashto: \xd9\x85\xd8\xb4\xd8\xb1\xd8\xa7\xd9\x86\xd9\x88\xd8\xac\xd8\xb1\xda\xab\xd9\x87, De eldres hus) er overhuset (senatet) i Afghanistans tokamrede nasjonalforsamling, sammen med Wolesi Jirga (\xc2\xabfolkets forsamling\xc2\xbb eller underhuset) som er hovedforsamlingen._NEWLINE_Overhuset har 102 medlemmer. En tredjedel av disse (34) velges av distriktsr\xc3\xa5dene (\xc3\xa9n per provins) for tre \xc3\xa5r av gangen, en tredjedel (34) velges av provinsr\xc3\xa5d (\xc3\xa9n per provins) for fire \xc3\xa5r av gangen, og en tredjedel (34) utpekes av presidenten for en periode p\xc3\xa5 fem \xc3\xa5r. Imidlertid ble valget for distriktsr\xc3\xa5dene ikke avholdt under parlamentsvalget i 2005. Som s\xc3\xa5dan utpekte hvert provinsr\xc3\xa5d ogs\xc3\xa5 en av sine valgte medlemmer til \xc3\xa5 tiltre midlertidige seter i huset inntil valg for distriktsr\xc3\xa5dene er holdt. Halvparten av presidentens utpekte m\xc3\xa5 v\xc3\xa6re kvinner, to m\xc3\xa5 representere funksjonshemmede og svaksynte, og to m\xc3\xa5 tilh\xc3\xb8re kuchi-folket._NEWLINE_Meshrano Jirga har en st\xc3\xb8rre rolle som r\xc3\xa5dgiver enn som en lovgivende instans. Likevel har huset noe vetorett.\n_START_SECTION_\nReserverte plasser for kvinnelige representanter\n_START_PARAGRAPH_\nEtter \xc3\xa5 ha v\xc3\xa6rt frav\xc3\xa6rende fra beslutningsprosessen i \xc3\xa5rhundrer entret afghanske kvinner for f\xc3\xb8rste gang den politiske arenaen i 2001, etter Taliban-regimets fall. Innf\xc3\xb8ringen av en bestemmelse om reserverte plasser i Loya jirga i 2002, som ble holdt i n\xc3\xb8d og som bestemte at 10\xc2\xa0% av de i alt 1\xc2\xa0600 plassene var reservert for kvinner, hadde grunnlaget for kvinnelig deltakelse i parlamentet blitt lagt._NEWLINE_Den nye afghanske grunnloven av 2004 sikret reserverte plasser for kvinner og minoriteter i begge husene i parlamentet. I parlamentsvalget 2005 vant afghanske kvinner 89 seter. If\xc3\xb8lge Den interparlamentariske union holdt kvinner i 2009 67 seter (27,7\xc2\xa0%) i Wolesi Jirga (underhuset) og 22 (21,6\xc2\xa0%) i Meshrano Jirga (overhuset). Denne kvinnelige representasjonen er st\xc3\xb8rre enn verden gjennomsnitt p\xc3\xa5 18,5\xc2\xa0%, samt st\xc3\xb8rre enn gjennomsnittet i USA p\xc3\xa5 16,8\xc2\xa0% for \xc2\xabThe House\xc2\xbb og 15,4\xc2\xa0% for Senatet.'